als_Latn dik_Latn sag_Latn
16 mars 2015 - Elton Xhon, Riki Martin dhe stilistët e famshëm Dolçe&Gabana janë përfshirë në një përplasje deklaratash përsa i përket fëmijëve që mund të kenë çiftet homoseksuale. Shkak është bërë komenti i stilistëve, gjithashtu bashkëjetues mes tyre, se fëmijët nuk mund të rriten nga dy meshkuj apo dy femra. “Tradita është që të kenë një nënë dhe një baba. Ndryshe kemi të bëjmë me fëmijë “sintetikë”, thanë ata, duke marrë shkas dhe nga lindjet me fekondim artificial.
Por, për këngëtarin Elton Xhon, i cili ka birësuar dy fëmijë bashkë me partnerin e tij, kjo deklaratë fyen komunitetin gej. Ai është mbështetur dhe nga këngëtari Martin, gjithashtu i deklaruar për prirjet homoseksuale. Madje, Elton Xhon ka arritur deri aty që të kërkojë nga artistët bojkotim të veshjeve të stiluara nga Dolçe&Gabana.
Agjencia e lajmeve "Dyrrah"
als_Latn als_Latn als_Latn